पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण काल में सागर स्मार्ट हो रहा है। कोरोना कर्फ्यू के दौरान लोग जरूरी सामान के लिए परेशान न हो, इसके लिए स्मार्ट सिटी प्रबंधन अपने एप को अपडेट कर नए फीचर जोड़ रहा है। जल्द ही, लोग घर बैठे एप के माध्यम से फल, सब्जी, किराना सामान की होम डिलीवरी करवा सकेंगे।
स्मार्ट सिटी के आईटी सेक्शन द्वारा एप अपडेट किया जा रहा है। उधर, इसी एप के माध्यम से ऑनलाइन वाहन के लिए ई-पास भी जारी किए जा रहे हैं। स्मार्ट सिटी सीईओ राहुल सिंह ने बताया कि स्मार्ट सिटी एप में नए फीचर जोड़े जा रहे हैं। लोगों को होम डिलीवरी की जाएगी। इसके लिए सागर स्मार्ट सिटी लिमिटेड के एप पर जल्द ये सुविधाएं भी जोड़ने की तैयारी कर ली गई है।
इसके अलावा, एप की मदद से जरूरतमंद लोग वाहनों का ऑनलाइन ई-पास ले सकते हैं। ई-पास के लिए 24 घंटे पहले आवेदन करना पड़ेगा। इसके अलावा आधार कार्ड, फोटो, वाहन का रजिस्ट्रेशन, परिचय पत्र आवश्यक दस्तावेज एप पर अपलोड करना होंगे।
नि:शुल्क दे रहे मरीजों को परामर्श
सागर स्मार्ट सिटी इंटीग्रेटेड कमांड एंड कंट्रोल सेंटर से कोरोना संक्रमण की रोकथाम और नियंत्रण के लिए 24 घंटे निगरानी की जा रही है। सेंटर से होम आइसोलेट कोरोना मरीजों को सोशल मीडिया पर काॅलिंग और टेलीमेडिसिन द्वारा नि:शुल्क स्वास्थ्य परामर्श दिया जा रहा है, ताकि कोरोना काल में मरीज घर पर रहकर जल्द ठीक हो सकेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn